section_heading: Prva generacija (1996. - danas)
paragraph_text: 2003. godine napravljen je vizualni redizajn Actrosa prve generacije. U tom razdoblju, kompanija je već prevladala probleme na prvom Actrosu a sam kamion je zadržao dobru tržišnu poziciju. Izvana je kamion izglađen a po prvi puta su postavljena prednja Bi-Xenon svjetla. Promjene su izvršene i u unutrašnjosti kamiona koja je proizvedena od kvalitetnijih materijala ali je zadržan osnovni oblik kabine.